एक बेहद सफल फ़िल्म निर्देशक बनने से पहले लॉर्ड एटेनबरा ब्रिटेन के वरिष्ठ अभिनेताओं में से एक थे.छह दशकों के अपने करियर में उन्होंने ब्राइटन रॉक, दूसरे विश्व युद्ध के युद्ध बंदी पर बनी थ्रिलर फ़िल्म 'द ग्रेट एस्केप' और डायनासोर पर बनी सुपरहिट फ़िल्म 'जुरासिक पार्क' में बतौर अभिनेता काम किया.वैसे तो उन्होंने कई सफल फ़िल्मों में अभिनेता और निर्देशक के तौर पर काम किया,  लेकिन एक निर्देशक के तौर पर उन्हें सबसे अधिक फ़िल्म 'गाँधी' के लिए जाना जाता है. इस फ़िल्म को दो ऑस्कर पुरस्कार मिले थे.बीबीसी के कला संपादक विल गोमपेर्ट्ज़ ने बताया कि रिचर्ड एटेनबरा कई सालों तक अपनी पत्नी के साथ एक नर्सिंग होम में भर्ती थे.छह साल पहले सीढ़ियों से गिर जाने के कारण वह व्हीलचेयर पर थे. उनके बेटे ने बीबीसी को बताया कि रविवार की दोपहर भोजन के समय लार्ड एटेनबरा का निधन हो गया.उनका परिवार इस बारे में सोमवार को पूरी जानकारी देगा.रिचर्ड एटेनबरा को श्रद्धांजलि देने के लिए ब्रितानी प्रधानमंत्री डेविड कैमरन ने ट्वीट किया, "ब्राइटन रॉक में उनका अभिनय शानदार था. उन्होंने गाँधी का शानदार डायरेक्शन किया था. सिनेमा के क्षेत्र में रिचर्ड एटेनबरा का योगदान अभूतपूर्व रहा है."(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)